Gene Hackman

**Eugene Allen «Gene» Hackman** (1930–2025) var en amerikansk skuespiller og forfatter. Han befattet seg primært med film og hadde fremtredende roller i filmer som blant annet *[[Brennpunkt New York]]*, *[[S.O.S. Poseidon]]*, *[[Fugleskremselet]]*, *[[Avlyttingen]]*, *[[Mississippi i flammer]]* *[[Nådeløse menn]]* og *[[Runaway Jury]].* Han spilte rollen som Lex Luthor i de første Supermann-filmene. På sine eldre dager skrev han flere romaner.

Han ble tildelt Oscar i klassen beste mannlige hovedrolle for *[[Brennpunkt New York]]* og beste mannlige birolle for *[[Nådeløse menn]]*.

Hackman medvirket i nærmere 80 filmer og rundt 20 tv-produksjoner i løpet av karrieren. Han var med et alminnelig utseende ikke en typisk filmstjerne. Hackman fremstilte mangesidige karakterer ofte i moralske gråsoner og på en troverdig måte.

## Bakgrunn

Hackman ble født i San Bernardino i California. Hans foreldre skilte seg da han var barn, og han flyttet derfor mye rundt før han slo seg ned i Danville, Illinois, hvor han bodde sammen med sin bestemor. 16 år gammel dro han hjemmefra for å verve seg i marineinfanteriet (han løy på alderen) og var utplassert blant annet i Kina, Japan og på Hawaii, der han tjenestegjorde i tre år som radiooperatør. Etter tjenesten flyttet han til New York og tok flere mindre jobber. Han studerte deretter fjernsynsproduksjon og journalistikk ved Universitetet i Illinois.

Han var fra 1991 gift med Betsy Arakawa som var klassisk pianist. Etter sin siste film i 2003 levde han tilbaketrukket i Santa Fe, New Mexico.

### Dødsfall
Han ble funnet død 26. februar 2025 sammen med sin kone Betsy Arakawa. Ekteparets hund ble funnet død samtidig. Ekteparet hadde vært døde en stund da de ble funnet tilfeldig av en vaktmester. Politiet beskriver omstendighetene som merkelige og etterforsker saken. Han døde trolig 17. februar basert på data fra pacemakeren. Arakawa døde trolig 11. februar etter å ha blitt smittet av hantavirus som spres av smågnagere. Hackman døde trolig noen dager senere. Han var svekket av hjertesykdom og langt fremskredet alzheimer, og han forsto kanskje ikke hva som hadde skjedd med hustruen.

## Skuespiller

I en alder av 30 år bestemte Hackman seg for å bli skuespiller. Han ble med i delstatsteateret i California, men flyttet etterhvert tilbake til New York, hvor han spilte i flere mindre teaterstykker. I 1964 fikk han endelig tilbud om jobb på Broadway, og dette åpnet døren til filmroller. Hackmans første rolle var i filmen *Lilith*, med Warren Beatty i hovedrollen.  

En rolle i *[[Bonnie and Clyde (film)|Bonnie and Clyde]]* fra 1967 førte til at han ble nominert til Oscar for beste birolle. I 1971 ble han igjen nominert i samme kategori, denne gang for filmen *I Never Sang for My Father*. Det neste året vant han Oscar for beste mannlige hovedrolle som «Jimmy 'Popeye' Doyle» i filmen *[[Brennpunkt New York]]*. 

I 1970-årene var han en av de meste produktive skuespillerne i Hollywood. Mot slutten av 1980-årene var Hackman blitt en høyt respektert skuespiller, og han ble Oscar-nominert for beste hovedrolle i *[[Mississippi Burning]]* i 1988. I 1992 vant han sin andre Oscar for rollen i westernfilmen *[[Nådeløse menn]]*, også denne gangen for beste mannlige birolle.

Hackman er en av sin tids mest tiljublede skuespillere. I over 40 år har han spilt et stort spekter av roller, ikke kun på det store lerretet, men også i fjernsynsproduksjoner og på scenen. Han huskes også for rollen som Lex Luthor i *[[Superman (1978)|Superman]]* (1978), *[[Superman II]]* (1980) og *[[Superman IV: The Quest for Peace]]*. Han huskes også fra filmer som *[[Behind Enemy Lines]], [[Meksikaneren]]*, *[[Rødt hav]]* og *[[Firmaets mann]].* 

I april 2008 kunngjorde Hackman at han gav seg som skuespiller fordi han var lei bransjen og lei av å bli tilbudt roller som bestefar. Hans siste filmrolle var i *[[Welcome to Mooseport]]*, fra 2004.

## Forfatter
Han ga ut flere romaner blant annet *Pursuit* (thriller, 2013) og *Payback at Morning Peak* (2011) som fikk positiv omtale i *Seattle Times*. Han var medforfatter på tre historiske romaner sammen med arkeologen Daniel Lenihan.

## Filmografi

* *[[Lilith (film)|Lilith]]* (1964)
* *[[Hawaii (film fra 1966)|Hawaii]]* (1966)
* *[[Bonnie and Clyde (film)|Bonnie and Clyde]]* (1967)
* *[[The Gypsy Moths]]* (1969)
* *[[Marooned (film fra 1969)|Marooned]]* (1969)
* *[[Downhill Racer]]* (1969)
* *[[I Never Sang for My Father]]* (1970)
* *[[Brennpunkt New York]]* (org. *The French Connection*) (1971)
* *[[The Hunting Party (film fra 1971)|The Hunting Party]]* (1971)
* *[[Prime Cut]]* (1972)
* *[[Fugleskremsel (film)|Fugleskremsel]]* (org. *Scarecrow*) (1972)
* *[[S.O.S. Poseidon]]* (1972)
* *[[Young Frankenstein]]* (1974)
* *[[Bite the Bullet (film)|Bite the Bullet]]* (1974)
* *[[Avlyttingen]]* (org. *The Conversation*) (1974)
* *[[Night Moves (film fra 1975)|Night Moves]]* (1975)
* *[[Lucky Lady]]* (1975)
* *[[Brennpunkt Marseille]]* (org. *French Connection II*) (1975)
* *[[A Bridge Too Far (film)|A Bridge Too Far]]* (1976)
* *[[March or Die (film)|March or Die]]* (1977)
* *[[Døden spiller domino]]* (org. *The Domino Principle*) (1978)
* *[[Superman (1978)|Superman]]* (1978)
* *[[All Night Long (film fra 1981)|All Night Long]]* (1981)
* *[[Superman II]]* (1981)
* *[[Reds]]* (1981)
* *[[Under Fire (film fra 1983)|Under Fire]]* (1983)
* *[[Livsfarlig oppdrag]]* (org. *Uncommon Valor*) (1983)
* *[[Misunderstood (film fra 1984)|Misunderstood]]* (1984)
* *[[Eureka (film fra 1983)|Eureka]]* (1984)
* *[[Twice in a Lifetime (film)|Twice in a Lifetime]]* (1985)
* *[[Target (film fra 1985)|Target]]* (1985)
* *[[Power (film fra 1986)|Power]]* (1986)
* *[[Utfordringen (film)|Hoosiers]]* (1986)
* *[[Superman IV: The Quest for Peace]]* (1987)
* *[[No Way Out (film fra 1987)|No Way Out]]* (1987)
* *[[Another Woman (film fra 1988)|Another Woman]]* (1987)
* *[[Mississippi i flammer|Mississippi Burning]]* (1988)
* *[[Bat*21]]* (1988)
* *[[Split Decisions]] (1988)
* *The Package* (1989)
* *Narrow Margin* (1990)
* *Hilsen fra Hollywood* (1990)
* *Loose Cannons* (1990)
* *Class Action* (1991)
* *Company Business* (1991)
* *Nådeløse menn* (org. *Unforgiven*) (1992)
* *Firmaets mann* (org. *The Firm*) (1993)
* ** (1993)
* *Wyatt Earp* (1994)
* *The Quick and the Dead* (1995)
* *Rødt hav* (org. *Crimson Tide*) (1995)
* *Get Shorty* (1995)
* *The Birdcage* (1996)
* *Bak stengte dører* (org. *Extreme Measures*) (1996)
* *The Chamber* (1996)
* *Absolute Power* (1997)
* *Twilight* (1998)
* *Enemy of the State* (1998)
* *Under Suspicion* (2000)
* *The Replacements* (2000)
* *The Mexican* (2001)
* *Heartbreakers* (2001)
* *Heist* (2001)
* *The Royal Tenenbaums* (2001)
* *Behind Enemy Lines* (2001)
* *Runaway Jury* (2003)
* *Welcome to Mooseport'' (2004)

## Familie
Hackmans første hustru var Fay Maltese. De fikk tre barn, men skilte lag i 1986 etter 30 års ekteskap. I 1991 giftet Hackman seg med den klassiske pianisten Betsy Arakawa. Paret bosatte seg i Beverly Hills.

## Referanser


## Eksterne lenker
* 
* 
*